ফয়সালের পরিবার জানায়, শরীয়তপুরের ডামুড্যা পৌরসভার সামসুদ্দিন সরদার ও মোসাম্মৎ সামসুন্নাহার বেগমের বড় ছেলে ফয়সাল আহমেদ (২৯)। পাঁচ ভাই বোনের মধ্যে তিনি দ্বিতীয়। ২০০৪ সালে ডামুড্যা মুসলিম উচ্চ বিদ্যালয় থেকে এসএসসি পাস করার পর ঢাকা তিতুমীর কলেজে এইচএসসি এবং স্টামফোর্ড ইউনিভার্সিটি থেকে অনার্স সম্পন্ন করেন ফয়সাল। ব্যক্তিজীবনে অবিবাহিত ফয়সাল বৈশাখী টেলিভিশনে স্টাফ রিপোর্টার হিসেবে কর্মরত ছিলেন। আজ মঙ্গলবার সকাল ১০টায় ডামুড্যার পূর্ব মাদারীপুর বিশ্ববিদ্যালয় কলেজ মাঠে তাঁর জানাজা শেষে পারিবারিক কবরস্থানে দাফন করা হবে মরদেহ।